CELEX: 32011D0360
Language: lv
Date: 2011-06-20 00:00:00
Title: 2011/360/ES: Komisijas Īstenošanas lēmums ( 2011. gada 20. jūnijs ), ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Ungārijā un Slovākijā (izziņots ar dokumenta numuru C(2011) 4213)  Dokuments attiecas uz EEZ

22.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 162/15
            
         KOMISIJAS ĪSTENOŠANAS LĒMUMS
   (2011. gada 20. jūnijs),
   ar ko groza Lēmumu 2008/855/EK attiecībā uz dzīvnieku veselības kontroles pasākumiem saistībā ar klasisko cūku mēri Ungārijā un Slovākijā
   (izziņots ar dokumenta numuru C(2011) 4213)
   (Dokuments attiecas uz EEZ)
   (2011/360/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   tā kā:
   
               (1)
            
            
               Komisijas 2008. gada 3. novembra Lēmumā 2008/855/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3) noteikti konkrēti kontroles pasākumi attiecībā uz klasisko cūku mēri dalībvalstīs vai to reģionos, kas norādīti minētā lēmuma pielikumā.
            
         
               (2)
            
            
               Ungārija ir informējusi Komisiju par minētās slimības jaunāko attīstības gaitu savvaļas cūku populācijā Heves apgabala teritorijā un atsevišķās Borsod-Abaúj-Zemplén apgabala teritorijās.
            
         
               (3)
            
            
               Minētā informācija liecina, ka klasiskais cūku mēris savvaļas cūku populācijā minēto apgabalu teritorijās ir izskausts. Tādējādi apgabali, kuros situācija ir uzlabojusies, jāsvītro no saraksta Lēmuma 2008/855/EK pielikumā un šajos apgabalos vairs nav jāpiemēro minētajā lēmumā noteiktie pasākumi.
            
         
               (4)
            
            
               Slovākija ir informējusi Komisiju par minētās slimības jaunāko attīstības gaitu mājas un savvaļas cūku populācijā Lēmuma 2008/855/EK pielikumā uzskaitītajās šīs valsts teritorijās.
            
         
               (5)
            
            
               Minētā informācija liecina, ka klasiskais cūku mēris mājas un savvaļas cūku populācijā minētajās teritorijās ir izskausts. Tādējādi apgabali, kuros situācija ir uzlabojusies, jāsvītro no saraksta Lēmuma 2008/855/EK pielikumā un visā Slovākijas teritorijā vairs nav jāpiemēro minētajā lēmumā noteiktie pasākumi.
            
         
               (6)
            
            
               Tāpēc attiecīgi būtu jāgroza Lēmums 2008/855/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2008/855/EK pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2011. gada 20. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 395, 30.12.1989., 13. lpp.
   
      (2)  OV L 224, 18.8.1990., 29. lpp.
   
      (3)  OV L 302, 13.11.2008., 19. lpp.
   
      PIELIKUMS
      Lēmuma 2008/855/EEK pielikuma I daļu groza šādi:
      
                  1)
               
               
                  šīs daļas 3. punktu aizstāj ar šādu:
                  “3.   Ungārija
                  
                  
                     Nógrád apgabala teritorija un Peštas apgabala teritorija, kas atrodas uz ziemeļiem un uz austrumiem no Donavas, uz dienvidiem no Slovākijas robežas, uz rietumiem no Nógrád apgabala robežas un uz ziemeļiem no autoceļa E 71.”;
               
            
                  2)
               
               
                  svītro 4. punktu.